**Den Norske Kirke**

**Askim menighet**

**Kirkegata 31**

**1814 Askim**  **Askim, 14.03.2024**

**Møtebok Askim menighetsråd**

Tid: torsdag 14.03.2024 klokka 1830

Sted: På møterommet i kapellet, Askim

Tilstede: Inger Marie Ask Ellefsen, Annvor Greibesland, Arne Lein, Kjell Oddvar Dahl, Niklas Karlsen, Preben Hodt.

Fra administrasjonen: daglig leder Gunnlaug Brenne.

Forfall: Jan Fredriksen, Kåre Sundbrei.

Kort åpning av møtet ved Inger Marie Ask Ellefsen.

**Sak 13/24** **Godkjenning av møteinnkallingen**

Kommentar til plassering av orienteringssakene, kanskje de kan tas til slutt, slik at vi rekker å komme gjennom vedtakssakene. Det ble også kommentert at det ville vært en fordel å gå gjennom sakene i stigende orden.

**Sak 14/24 Godkjenning av møtebok fra møte 31.01.2024.**

Kommentar: Kan møtebok godkjennes når møtet avsluttes vil det være en fordel. Begge disse to sakene over med kommentarer tas med når rådet skal vurdere sin arbeidsform.

**Sak 15/24** **Orienteringssaker**

**Fra soknepresten:** Jon Olav er på plass og i gang. Vikarer Arne lein og Sigmund Nakkim (fra april) skal være vikarer på enkelttjenester

**Sakristiene skal friskes opp litt**

**Fasteaksjonen**

**Fra daglig leder:**

* MR ga blomst og takk til kirketjener/kirkegårdsarbeider gjennom 8 år David Tangen i gudstjenesten den 25.2 som sluttet i sin tjeneste hos oss 1.3.24.
* Vi får ny kirketjener, som primært har inne-tjeneste, fra 1.4.24. Hun heter Connie Maier. Hun har lang fartstid som kirketjener i flere av menighetene i IØKF, og hun er også godt kjent i Askim fra før. Vi ønsker Connie velkommen!
* Laurel Lied (ungdomsarbeider) kom tilbake i jobb etter permisjon den 11.3.24. Velkommen tilbake, Laurel!
* Preben Hodt fungerer fra 4.3.24 som sokneprest mens Oscar Lied er i farspermisjon frem til august.
* Det var en hyggelig Kirkekaffe i Prestegården etter gudstjenesten der Jon Olav Meling Kvamsøe ble innsatt som prostiprest den 3.3.
* Ihht til vedtatt budsjett har daglig leder bedt regnskapsansvarlig om å utbetale de siste 50.000,- til FR som var MRs bidrag til det nye lydanlegget i kirken. Det er også ihht budsjett utbetalt kr. 100.000,- som støtte til Stiftelsen Prestegårdens venner.
* Behandling av revidert budsjett 2024 kommer til neste møte i MR.
* Dgl leder ber menighetsrådet om å drøfte om dere ikke allikevel skal ha et offisielt opprettet arbeidsutvalg (AU.) Begrunnelsen min er at det er bedre med et organ som har noe delegert myndighet mellom møtene, enn et uformelt organ som forbereder saker uten noe egentlig mandat til det.
* Forslag liste for åpning av MR-møtene (bibeltekst eller kort innlegg, max 3-5 minutter): 14.03 Inger Marie Aske Ellefsen, 02.05 Niklas Karlsen, 19.06 jan Fredriksen 29.08 Annvor Greibesland, 26.09 Arne Lein, 31.10 Kjell Dahl, 11.12 Oscar Lied.
* Regnskapstall 2023 klare; driftsoverskudd kr. 88.661,- Fond tilbakeført fra fellesrådet på kr 411.038,64 kommer i tillegg. Regnskapet behandles i rådet når det er ferdig revidert.

**Fra leder i rådet:**

* Orientering fra Strategisamlingen. Rådet mener det var et godt opplegg og det kom frem flere tiltak og områder som menighetsrådet kan arbeide videre med. Kjell foreslår at han og Preben jobber med materialet og legger det frem til drøfting i neste menighetsrådsmøte. Senere arbeider rådet videre med dette sammen med ansatte i teamet.

*Forslag til vedtak:*

Tas til orientering.

**Sak 04/24 Oppfølging av Grøtvedt menighetssenter (utsatt sak)**

Det er behov for å iverksette flere tiltak for oppfølgingen av Grøtvedt menighetssenter:

* Brannvernopplegg: daglig leder har igangsatt og følger opp dette med leverandør til det er på plass med dokumentasjon og evnt tekniske installasjoner som må på plass for å bli godkjent i brannsyn. Brannsyn er foretatt den 20.02.24. Daglig leder ber om godkjenning for å hyre inn Brannservice Øst til å få på plass et fullverdig brannvernopplegg, samt å hyre firmaet inn til å være brannvernleder for bygget. Kostnad ikke kjent enda, men rådet skal bli opplyst om dette når vi har fått tilbudet.
* Fullverdiforsikring av bygningen hos KNIF Trygghet er ivaretatt. Årlig kostnad kr. 20.000,-
* Huskomite/frivillige som kan følge opp huset med for eksempel: vaskedugnad 2x årlig, vinduspuss, oppsyn med og oppfølging av lydanlegget, generelt ha tilsyn med huset ukentlig og sjekke at alt er i orden, spesielt før ekstern utleie. Huskomiteen kan få i oppgave å informere/drøfte med MR når det er behov for evnt utbedringer på huset. Mysen menighetshus har et veldig godt opplegg med frivillige vaktmestere osv. Dra på ekskursjon til Mysen/ta et møte med dem for å få tips og ideer til hvordan det kan gjøres?
* Ansatte har revidert instruksen ved utleie, se vedlegg.
* Til orientering: Bestilling av utleie og fakturering av utleie skjer fra kontoret. Inntil videre er Bjørn Thore Engerbråten leid inn på timebasis til å forestå tilsyn med huset. Han sjekker tilstanden før utleie og vasker over hvis behov, måker snø, og gir beskjed til daglig leder dersom noe må utbedres. Han ønsker å ikke lenger ha denne tjenesten etter påske.
* Det er tre langsiktige (årlig utleieavtaler) på Grøtvedt: Veterankorpset, koret KNIRK og Eritreisk ortodoks menighet. (Se budsjettforslaget) Underetasjen leies av Læringsverkstedet Solkollen Askim, bhg. Avtalen med Læringsverkstedet gjelder for fem år fra 2023. Nye forespørsler om jevnlig/årlig leie tas opp med menighetsrådet.

*Vedtak:*

* Daglig leder sørger for at brannvernopplegg kommer på plass og kan inngå avtale med leverandører på MRs vegne.
* 2 personer fra MR jobber med å rekruttere personer til en Huskomite for Grøtvedt menighetssenter. Dgl formidler oversikt over utleie og aktivitet på Grøtvedt til huskomiteen. Det lages et mandat for Huskomiteen som legges frem for menighetsrådet til godkjenning. (For eksempel dugnader 2 ganger årlig; støvsuge/vaske sofaene, vaske vinduer, vaske inni komfyr og storrengjøring på kjøkken og bad og ellers andre rom ved behov.)
* Oppfølging av huset ved kirketjener ukentlig maksimalt 3 timer (sjekker tilstanden før utleie og vasker over hvis behov, måker snø, og gir beskjed til daglig leder dersom noe må utbedres.): det lages en avtale med fellesrådet om at menighetsrådet betaler FR for denne tjenesten.
* Ny instruks ved utleie vedtas etter evnt tillegg/endringer gjort i møtet.
* Priser ved utleie vedtatt i budsjett 2024. Til orientering: Leieavtalen med Læringsverkstedet regulerer leiepris for bhgdelen av huset, ved årlig indeksregulering. Leie i 2023 var kr. 260.040,- , tillagt KPI på 4,7% (fra januar 2023 til januar 2024) blir leie i 2024 kr. 272.262,-
* Pris til andre faste leietakere er beskrevet i budsjettdokument 2024. Det har kommet innspill ifht prisfastsettelse og daglig leder ber MR om å gjøre følgende nye vedtak som setter prisen slik: (nytt forslag markert i rødt)

|  |  |  |
| --- | --- | --- |
| **UTLEIEPRISER GRØTVEDT MENIGHETSSENTER** |  |  |
| Utleie møtesal / ukedager | 2200,- |  |
| Utleie møteron / ukedager, samt kveld | 880,- |  |
| Utleie peisestue / ukedager | 1100,- |  |
| Utleie hele 1.etasje ukedagerUtleie hele 1.etasje lør-og søndag | 2800,-3400,- |  |
| Utleie hele 1. etasje 1 dag i helga | 2200,- |  |
|  |  |  |
| **Pris faste leietakere:** |  |  |
| Utleie til øvelse 2x i mnd (KNIRK) årlig | 6500,- |  |
| Utleie til ukentlig øvelse (Veterankorpset) årlig | 12500,- |  |
| Utleie ledige lørdager (Eritreisk menighet) årlig | 6500,- |  |

**Sak 05/24 Møtegodtgjøring for medlemmer i menighetsrådet (utsatt sak)**

Tidligere har det ikke vært møtegodtgjøring til medlemmer i menighetsrådet. Om det skal være godtgjøring, og i så fall størrelsen på godtgjøringen, bør vurderes ved starten av hver menighetsrådsperiode.

De andre menighetsrådene i IØ har ikke alle behandlet spørsmålet om møtegodtgjøring denne perioden enda. De opplysningene jeg har foreløpig er at i hvert fall Trøgstad og Eidsberg ikke har møtegodtgjøring til menighetsrådsmedlemmene.

Fellesrådet har vedtatt følgende møtegodtgjøring for sine møter: Medlemmene får møtegodtgjøring på linje med utvalgsmedlemmer i kommunen, denne er på ca kr 3.000,- for hvert møte. Leder får en godtgjørelse på ca kr. 50.000,- årlig, men ingen møtegodtgjøring.

I budsjettet for Askim menighet 2024 er det mulighet for å legge inn en møtegodtgjøring. Det er totalt kr. 81.000,- til disposisjon, men daglig leder anbefaler å ikke bruke hele beløpet til møtegodtgjøring.

*Forslag til vedtak:*

Alternativ 1: Medlemmene i rådet får kr. 1000,- for hvert rådsmøte man deltar på.

Leder i rådet mottar en godtgjørelse på kr. 15.000,- årlig, og får ikke møtegodtgjørelse.

Årlig total kostnad kr. 55.000,-

Alternativ 2: Medlemmene i rådet får kr. 500,- for hvert rådsmøte man deltar på. Leder i rådet mottar en godtgjørelse på kr. 10.000,- årlig, og får ikke møtegodtgjørelse.

Årlig total kostnad kr. 30.000,-

Alternativ 3: Det vedtas å ikke ha møtegodtgjørelse for møter i menighetsrådet.

Alternativ 4: Det vedtas å ikke ha møtegodtgjørelse for møter i menighetsrådet. Leder i rådet mottar en årlig godtgjørelse på kr. 5.000,-

*Vedtak:*

Alternativ 3: Det vedtas å ikke ha møtegodtgjørelse for møter i menighetsrådet.

**Sak 11/24 Avtale mellom Askim sokn og IØKF om leie Grøtvedt til TOL (utsatt sak)** Vedlagt er forslag til avtale.

*Vedtak:*

Det inngås leieavtale mellom Askim sokn og IØKF om leie av Grøtvedt til TOL-tiltak som beskrevet i vedlegg i saken.

**Sak 16/24 Regnskap 2023 Askim sokn (saken utsettes)**

Regnskapet er til revidering og vedtas når det er ferdig revidert. Revidert regnskap behandles i neste menighetsrådsmøte.

**Sak 17/24 Valgkomite som forbereder valg til styret i Stiftelsen Prestegården**

Menighetsrådet er generalforsamling for stiftelsen og velger styret. Forslag til valgkomite: Bent Reidar Eriksen, Marit Svinningen. Arne Lein spør dem. Kjell og Arne får fullmakt til å finne kandidater dersom disse to ikke er villige.

*Vedtak:*

Bent Reidar Eriksen og Marit Svinningen spørres av Arne Lein om å være valgkomite. Kjell og Arne får fullmakt til å finne kandidater dersom disse to ikke er villige.

**Sak 18/24 Forberedelse til årsmøte i menigheten den 28.04.24**

Årsmøte i menigheten er satt opp rett etter gudstjenesten den 28.04.24. To uker før årsmøtet blir Årsrapport med regnskap 2023 lagt ut i kirken og på nettsiden. Saker på årsmøtet er gjennomgang av årsrapport med regnskap, og evnt andre saker av interesse.

*Vedtak:*

Praktiske forberedelser: kopiering av Årsrapport (dgl leder) Bevertning: kirkekaffen denne dagen fungere som bevertning på årsmøtet. Preben informerer kirkevertene. Arne Lein leder årsmøtet.

**Sak 19/24 Evaluering av G2-gudstjenestene**

Preben Hodt legger frem sin evaluering muntlig. Oscar Lied har skrevet evaluering, se vedlegg. Preben Hodts evaluering ble ettersendt til rådsmedlemmene. Vedlagt er også prostens orientering og spørsmål om dette tiltaket.

*Vedtak:*

Menighetsrådet i Askim ønsker å beholde en ekstra gudstjeneste i måneden som del av forordningen og at dette blir permanent etter prøveperioden. Dette fordi Askim er en såpass stor menighet at et annet gudstjenestetilbud enn høymessen bør være tilstede, også fordi G2 som er dagens tilbud har tilslutning utover Askim. Askim menighetsråd ønsker dette uavhengig av om samarbeidet om G2 med Eidsberg menighet fortsetter.

**Sak 20/24 Eierforholdet til kontorbygget og avtale mellom soknet og fellesrådet**

Saken har vært under utredning ihht vedtak i Askim MR i sak 07/24, og vi har mottatt en juridisk vurdering av kommunen, samt et forslag til avtale. Det har også kommet juridiske innspill fra KA. Kirkevergen er saksbehandler for fellesrådet og har innkalt til møte i den felles komiteen mellom soknet og fellesrådet fredag 08.03.24.

Saken ble ettersendt MR etter at komiteen behandlet saken, med en juridisk vurdering fra kommunen samt et forslag til avtale mellom partene.

*Det ble votert over følgende forslag:*

Askim menighetsråd ønsker at Indre Østfold kommune overfører eiendomsretten til kontorbygget til Indre Østfold kirkelige fellesråd.

*Forslaget fikk 1 stemme og falt.*

*Flertallet i Askim menighetsråd vedtok:*

Askim menighetsråd ønsker at Indre Østfold kommune overfører eiendomsretten til kontorbygget til Askim sokn.

Det inngås en avtale mellom Askim sokn og IØKF om kontorbygget. Det foretas en juridisk vurdering av alle sider av avtalen før den inngås. Viktig for Askim menighetsråd er at ansatte og administrasjon tilhørende Askim sokn alltid sikres bruksrett til bygget.

Askim sokn ved menighetsrådets leder oppnevnes til å delta i avtaleforhandlinger med fellesrådet.

Møtet avsluttet klokka 2045.

For Askim menighetsråd;

Kjell Dahl (sign.)  Gunnlaug Brenne

Leder i rådet  daglig leder